
Rózsavölgyi Márk Alapfokú Művészetoktatási Intézmény
„RÓZSAVÖLGYI ÉS KORA”

TÉMAHÉT

NOGRÁDKOMP TÁMOP 3.1.4-08/2-2009-0189

„Kompetencia alapú oktatás, egyenlő hozzáférés – Innovatív intézményekben”

című pályázati program megvalósításában vállalt feladathoz

A Témahét időtartama

2010. március 11 – 2010. március 18.

Készítette:
Somogyvári Ildikó, Franka Beáta, Pálmai Krisztián, Perneczky Zsolt - zenetanárok

 Kanyó András - szakmai vezető
Témahét leírás
A „Témahét” az Alapfokú Művészetoktatási Intézmények specifikuma okán 

4. ill. 6, nem folyamatosan szervezhető tanítási órák időtartamát jelenti.

	Művészeti ág / tanszak
	Zeneművészet / szolfézs,kórus, zongora

	A témahét címe
	Rózsavölgyi Márk és kora

	Időtartama:
	március 11-18.

	Célcsoport / tanuló / évfolyama
	1- 7. osztály

	Célmeghatározás
	Rózsavölgyi Márk és korának, kortársainak művészete – a korszak megismerése

	A téma kiválasztásának indoklása
	Iskolánk névadójának munkássága

	Célcsoport / tanuló fejlesztendő kompetenciái
	Kreativitás, koncentráció, önbizalom, művészi kifejezés – ismeretszerzés, művészeti ágak kapcsolódásai (zene - képzőművészet - irodalom)

	Várható eredmények
	Új ismeretek szerzése, alkotásvágy, nyitottság, koncert szereplési gátlások oldása, szereplési rutin szerzése, közösségi munka

	

	A témahét-elemek időtartama
	4x30

	A témahét-elemek ütemezése
	1. óra: Életrajz, munkásság, kordokumentumok megismertetése

2. óra: Hangfelvételek, zeneművek, kották bemutatása, megismertetése

3. óra: Zenedarabok megismertetése, tanulása, ábrázolás, tematika kialakítása

4. óra: Növendék hangverseny (szerzők és művek kapcsolódásai) kiállítás 

	Erőforrás, költség:

· Humán erőforrás

· Szükséges eszközök

· Anyagköltség
	Tanárok

Hangszerek, kották, illusztrációk, könyvek (Réti Zoltán Rózsavölgyi monográfiák), rajz

eszközök,

kották, CD-lemezek, korabeli dokumentumok, ábrázolások

Képzőművészeti alkotások (fotók, festmények, reprodukciók  stb.)


Témahét vázlat
Művészeti ág: zeneművészet

Tanszak: szolfézs, kórus,  zongora, téma: Rózsavölgyi Márk és kora

Tanuló / tanulócsoport évfolyama: 1-7.osztály

Tanár neve: Somogyvári Ildikó, Franka Beáta, Pálmai Krisztián, Perneczky Zsolt

	Kiemelt fejlesztési terület
	Tantervi tartalmak

(időtartam megjelöléssel)
	Tevékenység
	Tanulásszervezés
	Ellenőrzés/értékelés
	Erőforrás, eszközök
	Doku-men-tálás

	
	
	Tanár
	Diák
	Munkaforma
	Módszer
	
	
	

	Kreativitás, Koncentráció, Önbizalom, Művészi kifejezés, 

Vizuális tartalom auditív megfogalmazása
	- Életrajzi elemek, kordokumentumok megismertetése  (30perc)
- Hangfelvételek, zene-művek,kották bemutatása (30 perc) 

- Zenedarabok megismertetése, tanulása (stílusjegyek, notáció) ábrázolás, tematika kialakítás (30 perc)
- Művészeti alkotások zenei megfogalmazása, növendék koncert, szerzők és művek kapcsolódásai, kiállítás (30 p)
	Ráhangolás

Témák felvetése

Példák bemutatása

Zenei bemutatá-sok
	Életrajz

elolvasás,

megbeszé-lés

Kapcsolódó 

zene-darabok

megtanulása

előadása
	Egyéni és csoportos
	Megbeszé-lés,

bemutatás,

előjátszás

közös gyakorlás


	szóbeli,

hangszer

játék


	Hangszerek,

Könyvek,

CD lemezek

Internet


	T1
T2

T3

T4

D 


Dokumentálás

Tanár (T): T1 Somogyvári Ildikó, T2 Franka Beáta, T3 Pálmai Krisztián, T4 Perneczky Zsolt

Diák (D): D Tanítványaik

Réti Zoltán: Rózsavölgyi Márk

Iskolánk névadója

  "Balassagyarmaton (Nógrád megyében) születtem 1789-ben becsületes, de szegény szülőktől..." Így kezdi önéletrajzát Rózsavölgyi Márk, a klasszikus verbunkos muzsika utolsó nagy reprezentánsa, a "Csárdás atyja", az Első Magyar Társas Táncz gyönyörű dallamainak megálmodója, az ezernyolcszázas évek első felének híres zeneszerzője. Nyolc éves korától hegedülni tanul egy helybéli iskolamestertől, tizenkét éves, amikor otthagyja a szülői házat. Nyitrára, Pozsonyba, végül Prágába kerül, ahol megtanulja a kalligráfiát. Szépírás-órákat adott, s az így szerzett pénzen magasabb fokú zenei tanulmányait folytathatta. 1808-ban már Pesten él, ahol egy nagykereskedőnél könyvelő lett, de rövidesen felfedezik kiváló zenei képességeit, virtuóz hegedűtudását, s meghívják a Magyar Színházhoz hegedűsnek, az előadások zenei irányítójának. 1812-ben az Angyal Bandi bemutatójának plakátján már zeneszerzőként olvashatjuk a nevét. 1813-ban nagy hangversenykörútra indul, melynek célja Oroszország, a XIX. század előadóművészeinek az ígéret földje. "El is indultam, de mikor Bajára, Bács megyébe kerültem, s ott a legnagyobb sikerrel két hangversenyt adtam, beleszerettem egy ottani nagyon csinos kislányba, s el is vettem feleségül." Ezt olvashatjuk önéletrajzában. A "csinos kislányt" Szlovák Henriette-nek hívták, aki igen magas kort ért el, 104 éves korában halt meg Ószivácon (Czivacz). A házasságot 1814-ben megkötötték, Baja jónéhány esztendőre otthont adott Rózsavölgyinek. Híre egyre jobban terjed, Dunántúl városai, a magyar zenét támogató mecénások jóvoltából megismerhetik műveit és hegedűvirtuózi képességeit Pécsett, Székesfehérváron, Veszprémben, Balatonfüreden. Sikeres hangversenyei révén, meg a bajai támogatók segítségével anyagilag megerősödött. Megelégedetten és boldogan élt Baján. Ám olvassuk tovább az önéletrajzot: "A mai napig ebből a házasságból egy kislány és két fiú született. Szeretett feleségemmel alig hat esztendeje éltem boldogan és megelégedetten Baján, amikor 1819. április utóján éjjel a tűzvészben minden vagyonomat elvesztettem, 11-től 1-ig ugyanis 375 ház égett le." Ismét hangversenykörutak következtek, majd a sikerek hatására a temesvári színház szerződtette. Itt töltött két évet. 1821-ben ismét Bajára költözött, ahol zene- és szépírás órákat adott, s Baja városának zeneigazgatója lett. 1822-ben született Gyula fia, a Rózsavölgyi és Társa zeneműkiadó cég későbbi alapítója. Az 1850-ben létrejött cég nagy szolgálatot tett a magyar zenei életnek Erkel, Liszt, Mosonyi, Volkmann, majd később Bartók, Kodály, Lajtha, Dohnányi, Weiner és számtalan más zeneszerző műveinek kiadásával, terjesztésével itthon és szerte az egész világon. Gyula sajnos korai halála miatt csak 11 éven át vezethette a céget. A másik fiú, Lipót Ószivácon (Czivacz) orvos volt, 1904-ben, 86 éves korában halt meg. Babetta nagyon fiatalon hunyt el. Hogy a család 1821-ben ismét Baján lakott, bizonyítja egy levél, melyet a zeneszerző Balassagyarmatra írt a rokonaihoz 1821. október 21-én. Vannak olyan feltevések, melyek szerint Rózsavölgyi Márk apja, Mordhele Rosenthal egy ideig a bonyhádi klezmerek (zsidó zenekar) vezetője lett volna. Ez a feltételezés nem bizonyítható írásos dokumentummal, de az sem, hogy a Rosenthal család az Alföldről került volna Balassagyarmatra. 1824-ben Rózsavölgyi kapcsolatba került a Veszprémvármegyei Zenetársasággal. E társaság azzal a céllal alakult, hogy összegyűjtse és a Magyar Nóták Veszprém Vármegyéből c. sorozatban nyomtatásban is közkinccsé tegye a magyar nemzeti muzsika értékeit. A tizenöt fogásban közölt Magyar Nóták nem a mai értelemben vett "magyar nóták". 1800 tájának énekelt magyar műveit "magyar áriának", hangszeres táncdarabjait, verbunkos zenéjét "magyar nótának" nevezték. A sorozatot a veszprémi székeskáptalani kitűnő muzsikus, Ruzitska Ignác gondozta. Nem tévesztendő össze Ruzitska Györggyel (a kolozsvári konzervatórium igazgatójával) és Ruzitska Józseffel (a Béla futása c. opera szerzőjével). A 136 magyar táncot tartalmazó füzetben ("fogásban") Rózsavölgyinek 18 műve látott napvilágot. Talán ezzel magyarázható, hogy Rózsavölgyit sokan veszprémi származásúnak vélték. A Pallas Nagy Lexikon is Veszprémbe helyezi születését. A magyar zenetörténet szempontjából nézve a Magyar Nóták Veszprém Vármegyéből c. sorozat igen jelentős. Veszprém megye különösen alkalmas volt ilyen nagyszabású mozgalom életrehívására. A megyében népszerű volt a magyar muzsika, de a kor nemzetközi művészi muzsikája is. A megyei uraknak volt pénzük a mozgalom támogatására, de mindenekelőtt szellemi igényük is a magyar muzsika megörökítésére. 

  Rózsavölgyi és a Veszprémvármegyei Zenetársaság kapcsolata a független polgári muzsikus-típus magyarországi kialakulásának történetéhez ad értékes dokumentumot. Rózsavölgyi egyike a Veszprémvármegyei Nóták első olyan munkatársainak, akik hangversenyeik és kompozícióik bevételeiből éltek, anélkül, hogy állandó alkalmazásban álltak volna, anélkül, hogy főúri mecénást tudhattak volna hátuk mögött. 1824. június 4-én mutatkozott be Rózsavölgyi a Veszprémvármegyei Zenetársaságnak, de őt eddig Rosenthalnak hívták. A tiszteletére rendezett hangverseny és lakoma végén, nagy lelkesedés közepette ekkor nevezi őt el a Zenetársaság Sebestyén Gábor javaslatára Rózsavölgyire. A bemutatkozásról készült jegyzőkönyvben már Rózsavölgyi név szerepelt. Ez a névmagyarosítás sok öröm és nem kevés gond forrása lett életében. Baja városa 1826-ban kiállított egy nagyon szép bizonyítványt Rózsavölgyi munkásságáról, mely azt bizonyítja, hogy nagyon megbecsülték. Mégis az országos hírnév, a nagyobb művészi ambíciók kielégítése arra ösztönözte, hogy Pestre költözzék. Ehhez nyilván kapott Pestről is bátorítást, a pesti sajtó tüstént pártfogásába vette. A Pesten egyre erősödő nemzeti kultúra iránti igény mágneses erővel vonzza a költészet és irodalom, színjátszás, a képzőművészet, a muzsika és a tánc jeles művelőit és mestereit. Rózsavölgyi is enged e vonzásnak és családostól Pestre költözik. 1833. június 20-án a Honművész így üdvözli: "Rózsavölgyi Márk úr a 'magyar Árion,' s Bácskának volt Orpheusa, elhagyván Bács vármegyében helyezett több esztendei lakhelyét, Pestre költözött által. Ezen igéző muzsikai tehetségű hangászunk 's felséges magyar nóták szerzője, bájoló hegedűjén szinte 25 év előtt ismerteté meg magát a pesti közönség előtt...' Reméljük, hogy Pestre jövén lakni, kellemes újabb munkáival lependi meg az őtet hallani vágyókat." 

  Ekkor már Ruzitska Ignác halott, az elődök is elmentek: Lavotta (1820), Csermák (1822), Bihari (1827). A klasszikus verbunkos mesterei kidőltek a sorból, egy korszak véget ért. Rózsavölgyi életének legtermékenyebb évei ezután következnek, egy évtizeden keresztül ő az ország leghíresebb, legnépszerűbb hegedűvirtuóz-zeneszerzője.

  A korabeli sajtó ismeretében azt gondolhatnánk, hogy a pesti letelepedés simán ment. Hiszen híveinek szemében ő volt a nemzeti függetlenségi törekvések zenei szimbóluma. A hivatal, a bürokrácia gépezete azonban Rózsavölgyiben nem a nagy magyar muzsikust látta, hanem a jött-ment idegent. Rózsavölgyi nevének használatát eltiltják, s 1833. november 30-án Pest városából kitiltják. Mivel "egyik helyről a másikra menve hegedűjátékával tartotta fenn magát, és sem saját vagyonnal, sem bevett foglalkozással nem bír, ennek következtében bizonyára a város terhére lesz;... így azonnal ki kell utasítani." Mindezek ellenére Rózsavölgyi élete végéig Pesten lakott, s a Rózsavölgyi nevet is tovább használta. Megelégelte a megaláztatásokat, újabb kérelmeket nem adott be. Hogy ezt megtehette, azzal lehet magyarázni, hogy egyre több pártolója akadt a városi tanács testületében, akik ezt a kérdést nem bolygatták. Élete vége felé mind a letelepedéshez, mind a névváltoztatáshoz a hivatalos engedélyeket megkapta, de már akkor nem sokat törődött ilyen ügyekkel. Hiába az intrika, a közvélemény benne látja a magyar zene, a magyar tánc éltetőjét. Ereje teljében volt, nem véletlen, hogy a verbunkostól a csárdásig vivő stiláris fejlődés épp az ő nevével függött össze. A nemzeti öntudat harcol a magyar színpad megteremtéséért, sokan a magyar tánc felé igyekeznek a közfigyelmet terelni. Nemzeti ügy lett abból, hogy a báltermekbe bekerüljön a magyar tánc. "Strauss, Lanner parancsolnak lábainkkal..." - panaszkodik a Rajzolatok pozsonyi tudósítója - "mi csak vonó s szeszély által kormányzott bábok vagyunk." Rózsavölgyi járja az országot. 1834-ben Nagyváradon találkozik Ábrányi Kornéllal, 1835-ben Pozsonyban az országgyűlési közönség előtt játszik, közben átrándul Bécsbe, ahol az udvari dalszínházban két ízben is szerepelhetett. Nagy jelentősége van az 1835-ben megjelent Rózsavölgyi "lassu csárdás"-ának. A csárdás, mint zenei műfaj, nyomtatott kottalapon ezidőtájt jelenik meg először. A verbunkos friss részei kibővülnek, majd önállóvá válnak. Szabolcsi Bence szerint: "Rózsavölgyi igaz történeti jelentősége formaösztönében s formáló művészetében áll. E művészi kézség révén verhet hidat Rózsavölgyi, a tánckomponista a negyvenes évek tánczenéjétől a hatvanas évek magyar műzenéjéhez". Major Ervin a Zenei Lexikonban így ír róla: "...széles mívelésű dallamvonalai, finom és ízléses harmonizálása révén messze felülemelkednek a 19. sz. 30-40-es éveinek átlagos magyar korstílusán." 1835-ben Frankenburg Adolf ír egri szerepléséről a Honművészben, majd arról olvashatunk, hogy Rózsavölgyi legújabb műveit Nógrád megye főispánjának és hitvesének ajánlja. 1836-ban, a megyei tisztújító közgyűlésre Emlékhangok Magyar nemzeti nótákban címmel küldi szerzeményét a Tekintetes Nemes Nógrád Vármegye T.T. Karainak és Rendeinek mély tisztelettel. Nógrád megyét országos sikerei közepette sem felejti el. Egy nagyon finoman formált vonósnégyesének a címe: Nógrádi emlék. De van Emlék Nógrádra c. műve is. Az idősebb korában vonósnégyesre feldolgozott művei főleg az első hegedűstől igényelnek komoly felkészültséget. 1836-ban ismét Nagyváradon járt, majd Kolozsvár, Debrecen következett. Itt több hangversenyt adott, többek között vezényelte a "cath. egyház hangászkarát", V. Ferdinánd születésnapján, április 19-én. Novemberben Kassán találjuk, 1837. januárjában az eperjesi evangélikus kollégium kebelén belül működő nyelvművelő társaság hangversenyén lépett fel. Itt ismerkedett meg Vahot Imrével, aki később Petőfivel együtt sokszor megvédte Rózsavölgyit.

  1837. augusztus 22-én nyílt meg a Pesti Magyar Színház. Nemzeti öröm hangok a 'pesti magyar színház' megnyitásának emlékére c. művét ekkor mutatják be. A műsorban szerepelt egy tánc is, melynek zenéjét szintén Rózsavölgyi szerezte. Egyben ő volt a zenekar koncertmestere. Nem sokáig, mert 1838. januárjában Erkel átvette a zenekar irányítását és már február 11-én Rózsavölgyinek felmondott. Pontosan nem lehet tudni az okot, a fiatal, erőskezű dirigens (28 éves) és az ötvenedik életévéhez közeledő hegedűs nem tudott együtt dolgozni. Bár Erkel eljárását többen helytelenítették (Bónis Ferenc), Rózsavölgyi ismét hangversenyezési körutakat tesz. Úgy látszik, harag nélkül távozott a zenekarból, mert később egy művet (Halljuk) írt Erkel tiszteletére, amit a címzett a Pesti Divatlap hasábjain meg is köszönt Rózsavölgyinek. - Volt még találkozása Rózsavölgyinek a Pesti Magyar Színházzal. 1839-ben egyetlen daljátékát, a Visegrádi kincskeresőket bemutatták, teljes kudarccal. Ennek több oka volt, közrejátszott a szöveg meglehetősen primitív volta is. Kétségtelen, hogy a daljáték nem tartozik Rózsavölgyi sikeres művei közé, bár két magyaros részlete már Erkel útját készítette elő. 1839-ben Pápán hangversenyezett, Cseresznyés doktor ekkor mentette meg a szemét, de tökéletes látását nem nyerte már vissza. Másik pápai esemény, hogy a pápai casino tiszteletbeli tagjává választotta. Közben a báli híradásokban egyre szenvedélyesebbé válik a sajtó hangja a magyar tánc védelmében. A magyar társastáncért folytatott küzdelem egyik megnyilvánulása a magyar társadalom függetlenségre irányuló politikai törekvéseinek. A magyar tánccal szembeni ellenállást az u.n. "szabályozott magyar" töri meg, lehetővé téve ezzel a csárdás térhódítását. (Szentpál Olga). Az a szabályozott magyar, mely szinte egycsapásra eldöntötte a küzdelmet, Szőllősi Szabó Lajos koreográfiájára és Rózsavölgyi Márk zenéjére készült Első magyar társastánc. 1842. január 8-án a regélő Pesti Divatlap arról számol be, hogy táncmulatság soha nem aratott akkora sikert, mint az országházban bemutatott Első magyar társastánc. A társastánc Rózsavölgyi zenéje nélkül aligha aratott volna ilyen sikert. "Tervszerű hangnemi felépítése, a kezdet és befejezés azonossága, s vele a szerzemény zárt egysége ezt a ciklust avatja Rózsavölgyi legérettebb formavívmányává" (Szabolcsi). Ennél nagyobb társadalmi megbecsülést aligha kapott addig alacsony sorból feltörekedett muzsikus Magyarhonban. 1844-ben egy Rózsavölgyit ért támadással szemben Petőfi Sándor ír cikket a zeneszerző védelmében. A cikk a Pesti Divatlapban jelenik meg, melynek szerkesztője Vahot Imre. Vahot visszaemlékezésében arról ír, hogy Petőfinek legkedvesebb zeneszerzője a társaságuk kedves Márkus bácsija. 
Megdöbbentő, hogy amikor Rózsavölgyi szerzeményeinek száma egyre szaporodik, műveire a magyar táncművészek hazánkban és külföldön nagy sikerrel táncolnak, az öregedő zeneszerzőnek anyagi helyzete aggasztóvá válik. 1844. december 1-én jelenik meg Vahot Imre tollából Rózsavölgyi Márk életrajza Barabás Miklós Rózsavölgyit ábrázoló kőrajzával. A cikk végén Vahot megrázó szavakkal hívja fel a közfigyelmet Rózsavölgyi sötét anyagi helyzetére. 1845. február 25-én Rózsavölgyi Márk búcsúhangversenye volt a Nemzeti Színházban. Egészsége hanyatlik, de kénytelen tovább hangversenyezni. Olvashatunk arról, hogy Egerben a kispapok milyen nyájassággal fogadták. Sorra jelennek meg a tudósítások zeneszerzői tevékenységéről is. Dallamait Liszt Ferenc is felhasználta több rapszódiájában (I., II., VI., XII., XIII.). 1846. októberében ismét elhagyta Pestet. Baján rosszul lett. Ágynak esett, betegsége alatt csupán néhány tisztelője támogatta. 1848. január 23-án szíve megszűnt dobogni. Szinte minden folyóirat megrendülten búcsúzik az öreg muzsikustól. A Jókai Mór által szerkesztett Életképek így ír: "Rózsavölgyi meghalt! Édes bús szelleme, örökszépségű dalai szívvelbeszélő hangjaiban élni fog. E "szép dalokért neki a" haza eddig semmit nem adott; most már legalább nyugodni fog, jutalmúl - a' miért fáradott". 

1848. február 20-án jelent meg Petőfi költeménye az Életképekben Rózsavölgyi halálára címmel. Ezzel a híres költeménnyel búcsúzott el Petőfi Sándor öreg barátjától, Rózsavölgyi Márktól.
[image: image1.jpg]



[image: image2.jpg]Rózsavölgyi Márk Alapfokú Művészetoktatási Intézményben

március 18-án, csütörtökön 1730 órakor a

„Rózsavölgyi és kora” Művészeti rendezvény

– Műsor – 

A Művészeti Iskola Galériájában kiállítás megnyitó a képzőművészeti tanszak tanulóinak „Rózsavölgyi és kora” címmel készített munkáiból.

A kiállítást megnyitja Pénzes Géza képzőművész – tanár.

Növendékhangverseny „Rózsavölgyi és kora” címmel
1. Rózsavölgyi Márk: Első magyar társastánc


(Andalgó és lelkes)
altfurulya
Takács Lilla 3.o./20.

2. Preatorius: Gavott
gordonka
Hamvas Sára 1.o./17.
3. Weber: Vadász kórus
hegedű
Hamvas Lili HEK2/23.
4. Schubert: Német tánc
zongora
Magyar Valentin 1.o./24.
5. Schubert: Német tánc
hegedű
Csordás Péter 1.o./23.
6. Grecsanyinov: Mazurka
zongora
Koplányi Kitti 3.o./4.
7. Weber: Keringő
zongora
Szabó Tamás 3.o./17.
8. Spohr: Románc
fuvola
Pap Boglárka 3.B/16.
9. Grieg: Költői hangképek
zongora
Pap Luca 3.B/24.
10. Mertz János Gáspár: Tarantella
gitár
Molnár Dávid 5.o./25.
11. Moszkovszki: Spanyol tánc
zongora-
Hevér Dominika 7.o./29.

 
négykezes
Csábi Krisztina 7.o./29.
12. Brahms: Útban a kedveshez
ének
Simon Gergő 2.o./2.
13. Popp: Cigánydal
fuvola
Frecska Rebeka 5.B16.
14. Thern Károly: Magyaros rondó
zongora
Diósi Karola 7.o./24.

hatkezes
Goda Regina mv.


Molnár Sámuel 6.o./24.
15. Petőfi Sándor: Rózsavölgyi halálára
előadja
Csábi István – tanár

16. Rózsavölgyi Márk: Magyar tánc (Postasíp)
fuvola
Nagy Renáta 6.B/16.
Műsorvezetők: Csábi István és Kanyó András

Felkészítő tanárok:

Barta Enikő (2.) ♪ Bira Sándorné (4.) ♪ Kanyó András (16.) ♪ Kanyóné Réti Emőke (17. Palánki Éva (20.) ♪ Perneczkyné B. Klára (23.) ♪ Somogyvári Ildikó (24.)

Tomisné Cselényi Noémi (25.) Veres Istvánné (29.) ♪

Zongorán közreműködnek: 

Perneczky Zsolt, Somogyvári Ildikó, Veres Istvánné
Beszámoló a „Rózsavölgyi és kora” témahét projektről.
A pályázati munkatervünk kialakításakor a témahét-projektnek a bevont pedagógusok, a tantestület tanárai és az iskolavezetés közösen, - iskolánk névadójára, városunk szülöttére, Rózsavölgyi Márkra történő emlékezést, munkásságának, életének teljesebb megismertetését jelöltük ki célunknak.

Fontosnak ítéltük ezt a célkitűzést mert számos kötődésünk van a reformkor kiemelkedő jelentőségű művészének munkásságához, és szeretnénk ha tanáraink munkájában, diákjaink tanulmányaiban is méltó helyét elfoglalná a magyar zenetörténet e jelentős mestere, - a „csárdás atyja”, a magyar verbunkos-zene egyik legnagyobb képviselője, nagyhatású komponistája.

Amikor Rózsavölgyi Márk és Balassagyarmat valamint iskolánk kötődéséről beszélünk elsősorban szólni kell Réti Zoltánról aki iskolánk alapító igazgatójaként a legtöbbet tette e kapcsolat megteremtéséért, mert úttörő jellegű zenetörténeti kutatást végzett, melynek eredményeként megírta a Rózsavölgyi Márk monográfiát (1975, Zeneműkiadó), majd az átdolgozott, bővített kiadást jelentette meg 2001-ben az Atheneum Kiadó gondozásában. E második kiadás mellett - amely a Rózsavölgyi művek teljes listáját is közli, és számos kép és szöveg dokumentációval bővült, - kottát is megjelentetett, négy eredeti vonósnégyest „Magyar Táncok” címmel. A monográfiák kiemelkedő szakmai jelentőségét, értékét jelzi, hogy az első kiadás a Zeneműkiadó nívódíját kapta, és az átdolgozott második kiadás után 2008-ban a Szabolcsi Bence - díjjal tüntették ki szerzőjét. Réti Zoltán kezdeményezésére Rózsavölgyi Márk nevét vette fel a balassagyarmati zeneiskola, portréfestményt alkotott, emléktábla került az intézményre.

Céljaink konkretizálását megbeszéléseinken és a félévi tantestületi értekezleten pontosan megterveztük, a március 11-18. között megvalósított projekt a témahét leírás szerint a tanórákon megvalósult, produktumaként a témahét zárásaként kiállítás megnyitóval egybekötött hangversenyen, - mintegy összefoglaló rendezvényt tartottunk, amely kiemelkedő sikerrel zárult.

A március 18-i „Rózsavölgyi Márk és kora” rendezvény kiállítás megnyitóval kezdődött, ahol Pénzes Géza (festőművész-tanár) beszélt tanítványai kiállított munkáiról, a képek megalkotásához szükséges inspiráló tematikáról, a reformkorról, Rózsavölgyi korához fűződő kötődéseiről. A galériában a népes érdeklődő közönség megtekintette a kiállított alkotásokat, majd a hangversenyteremben Rózsavölgyi Első magyar társastáncának blockflötén-zongorán felhangzó dallamaival elkezdődött a növendékhangverseny. A gondosan, szakmailag igényesen és szépen megoldott műsorszámok a diákok és tanáraik hozzáértő munkáját dicsérték, a közönség, szülők, érdeklődők elismerő tapsait élvezhettük. Külön örömet jelentett számunkra, hogy sok érdeklődő tanuló is jelen volt a rendezvényen, tanáraik vezetésével a berceli és nézsai tagiskoláinkból, akik a témahéten elkészített tablóikat is elhozták és meghallgatták diáktársaik szerepléseit. A műsorszámokat Csábi István (igazgatóhelyettes, előadóművész) és Kanyó András (fuvolaművész-tanár, szakmai vezető) műismertető összekötő szövege tette színesebbé, nagy sikere és vidám hangulata volt a műsorvezetők kérdés-felelet játékának - amelyben a tanulóink helyes válaszai pontos ismeretekről, felkészültségről tettek bizonyságot. Petőfi Sándor Rózsavölgyi halálára című költeménye elhangzása után, a Magyar tánc fuvola-zongora hangjaival zárult a hangverseny. Megtisztelő és nagy öröm volt mindannyiunk számára, hogy rendezvényünkön köszönthettük Réti Zoltánt, - közös fotó készült a szereplőkről a közönség hosszan tartó elismerő tapsaival zárult a rendezvény.

A Témahét értékelő megbeszélésünkön a végzett munkáról, eredményekről, rendezvény sikeréről szóltunk, tapasztalatainkat a következő tanév hasonló rendezvényében fogjuk felhasználni.

[image: image3.jpg]


[image: image4.jpg]


